Aina Blinkena

Aina Blinkena (dzimusi  Limbažos, mirusi ) bija latviešu valodniece. Latvijas Zinātņu akadēmijas Terminoloģijas komisijas vadītāja (1976—1998).

Vairāk nekā 450 zinātnisku un populārzinātnisku rakstu autore, pārsvarā par latviešu valodas gramatiku, latviešu literārās valodas vēsturi, terminoloģiju un sociolingvistiku.

 Dzīvesgājums 
Dzimusi  Limbažos. 1953. gadā viņa absolvēja studijas Latvijas Universitātes Filoloģijas fakultātes Latviešu valodas un literatūras nodaļā.
Pēc universitātes absolvēšanas sāka strādāt LZA Valodas un literatūras institūtā, sākumā bija zinātniskā līdzstrādniece (1953—1969), pēc tam vadīja Latviešu valodas nodaļu (1969—1981).
1976. gadā ar pseidonīmu Robiņa savervēta VDK.

No 1976. līdz 1998. gadam vadīja Latvijas Zinātņu akadēmijas Terminoloģijas komisiju.
No 1981. līdz 1991. gadam Blinkena bija institūta direktora vietniece zinātniskajā darbā.
1982. gadā kļuva par Latvijas Žurnālistu savienības biedri.

Iesaistījās Atmodas kustībā un 1988. gada 30. augustā publicēja plašu rakstu “Par latviešu valodas statusu — esošo un vēlamo”, kas veicināja valsts valodas statusa piešķiršanu latviešu valodai Latvijā.Latviešu valodas institūts trijos laikos  Latvijas Vēstnesis Nr. 92 (577) 29.05.1996. 1989. gadā Aina Blinkena bija iekļauta izolējamo inteliģences pārstāvju sarakstā.No grāmatas "Ivars Ķezbers DURVĪS. Tā tas bija", citēts Izolējami 'X stundā' - slepens dokuments ar arestējamiem Atmodas laika latviešiem delfi.lv 2015. gada 5. maijā

No 1992. līdz 1997. gadam bija Latvijas Universitātes Latviešu valodas institūta vadošā pētniece un Zinātniskās padomes priekšsēdētāja. Latviešu studenšu korporācijas „Spīdola” biedre.

Mirusi 2017. gadā.

 Apbalvojumi 
2001. gadā apbalvota ar ceturtās šķiras Triju Zvaigžņu ordeni.

 Atsauces 

Kategorija:1929. gadā dzimušie
Kategorija:Limbažos dzimušie
Kategorija:Latvijas valodnieki
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Triju Zvaigžņu ordeņa virsnieki
Kategorija:2017. gadā mirušie
Kategorija:Atmodas aktīvisti
Kategorija:Latvijas zinātnieces
Kategorija:Latvijas PSR VDK kartotēkā minētās personas